JohanHeinsen/ENO huggingface dataset:
Kiøbenhavns Postrytter, 1796-04-08
Hr. Sheridan yttrede sin Forundring, at man i Jamaica fandt en Udryddelses Kriig nødvendig mod Minoriteten, og at man var besluttet, at udrydde de Uskyldige med de Skyldige, naar det blot var Maroner. Krigen var kommet af, at en Maron, der skulde have stiaalet et Sviin, var, efter de engelske Love, blevet dømt, og offentlig pidsket, da han i Følge en Tractat maatte dømmes af Maronerne selv, og for dette Tractatsbrud havde man vægret sig ved at give Fyldestgiørelse. Hr. Barham gientog nu, at der ingen Tvivl var paa Krigens Retfærdighed, og Udryddelse var nødvendig, fordi Maronerne vare besluttede til at begaae Mord. Hr. Courtenay benægtede det sidste, som ubeviist. Henseende til Hr. Dundas's Forhaabning, at intet upassende Brug vilde blive gjort af disse Hunde, ønskede han at vide, hvilket det passende Brug kunde være? Om han kanskee vilde lære Hundene ingen Fortred at giøre de Mennesker, de fangede. Robertson gav samme Beskrivelse, som Las Casas, og disse Hunde vilde vist være ligesaa grusomme, som deres Forfædre. Om det var en Kriigføringsmaade, der anstod Engelskmænd, – General Macleod sagde: han opgav ikke denne Sag, før han vidste, der var givet befaling, ikke meere at bruge de Hunde. Men i det Haab, endnu samme Dag at faae denne Tidende, vilde han nu tage Forslaget tilbage.
Kiøbenhavns Postrytter, 1796-04-08
London, den 25de Martii. Fra Falmouth mældes under den 22de følgende: J Dag ankom Luggeren the Valiant med 4 franske Priser, der vare tagne af Sir John Warrens Eskadre. Efter Captainens Udsagn, stødte denne Eskadre ikke langt fra Brest paa en fransk Convoy paa næsten 140 Seilere, hvilke geleidedes af tre franske Fregatter, og adskillige Smaafartøyer. Af denne Convoy skulle endnu flere Coffardieskibe være tagne. Da Captainen gik bort, var Sir John Warren paa Fregatten Pomona i Træfning med 2 franske Fregatter, nær ved Strandbredden. Een af disse Fregatter skal have strøget Seyl. Den øvrige Deel af vor Eskadre var endnu i Begreb med at forfølge den franske Convoy. Det hedder, der er indløbet Efterretninger, at vore Tropper virkelig have angrebet Battavia. Men, at de have erobret det, er endnu ikke mældet.
Kiøbenhavns Postrytter, 1796-04-08
Madrid, den 2den Martii. Vore Forhold med Engelland ere vel ikke meere saa kritiske, som for nogen Tid siden; midlertid finder vort Hof det dog raadeligt at føye de fornødne Forsigtigheds Anstalter. Alle befalinger, der vare givne til Krigskibenes Aftakkling, ere gien kaldte, og det hedder, at Admiral Langaara med det første med en Flode paa 15 Linieskibe skulde løbe i Søen fra Cadix.
Kiøbenhavns Postrytter, 1796-04-08
Paris, den 25de Martii. Det hedder, at det spanske Hof nu ogsaa er indbudet, at foreene sin Medvirkning med det danske, svenske og preusiske Hofs, for at naae en Almeenfred.
Kiøbenhavns Postrytter, 1796-04-08
Directoriets Beskrivelse over de endnu uafhændede National-Eiendomme, anslaaer disse, de belgiske Nationalgodser medregnet til 8,410,706,605 L. Værdie, og uden at regne Skove, Saliner, og Canaler, eller de belgiske National-Eiendomme til 3,785027989. L. Denne Statsformuens Tilstand - tilføyer Directoriet, kan forevises Republikens Fiender og Venner. Den vil styrke disse i deres Standhaftighed, og bringe hiine til Fortvivlelse.
Kiøbenhavns Postrytter, 1796-04-08
Om Freden med Sardinien taler man her, som noget, der ikke er langt borte. Derimod nævner en Journal den neapolitanske Minister Acton, som een af Republikens meest afsagte Fiender.
Kiøbenhavns Postrytter, 1796-04-08
Fredsrygterne fornyes. Vist er det, at for to Dage siden en fra Gesandten Barthelem i Basel afsendt Coureer, er ankommet her med Forslag til Vaabenstilstandens Forlængelse. (J London siges det blot at berøe paa, at Frankerig samtykker i at lade Engelland beholde Cap og de øvrige hollandske erobrede Eiendomme, imod at Frankerig beholder det meeste af Belgien, i en foregaaende Avis hedde det, at Keiseren fik en stor Deel deraf tilbage, og en Skadesløsholdelse af det hollandske for, hvad Frankerig beholdt). Den 18de skal General Pichegru have forlangt sin Afskeed, og faaet den; og Moreau være kommet i hans Sted. Planen til forestaaende Feldttog, om Freden ikke kommer i Stand, skal være udkastet af Carnet, og approberet af Directorio. Med Chouannerne vedbleve Republikanerne at have Fordeel, al den Understøttelse uagtet, Engelland lover, og tildeels sender hiine. J Femhundredes-Raadet har Audouin den 26de forelæst en Sæddel fra Carnet, at Charette var fanget, og skudt.
Kiøbenhavns Postrytter, 1796-04-08
Mellem Jsnard og Frerons Forfægtere fortsættes Striden i Journalerne. Til at undersøge de sydlige Departementernes Tilstand, er indsat en Commission, bestaaende af Thibeaudeau, Pelet, Pemartin, Laurengot, og Lemeraire, samtlig Girondister, eller Moderater, saa er og over Fuldmagternes Verification indsat en ny Commission, bestaaende af Bion Gibert Desmolieres, Bornes, Duprat, og Andre Dumont; lægger man hertil, at Doulet Pontecoulant er valgt til Præsident i 500s- og Creuse Latouche i Oldingsraadet; seer man tydelig, at Biergets Vægtskaal stiger. Ogsaa er man meget allvorlig i Færd med, omsider at faae Septembermorderne dømte; derimod have Republikens Fiender usigelig travlt med at misbruge den nyelig stadfæste Trykkefrihed, uden Tvivl (som andensteds) i det Haab, de skulde faae Lovgivningen, eller Regieringen til at forgribe sig derpaa.
Kiøbenhavns Postrytter, 1796-04-08
Kiøbenhavn, den 8 April. Den 3die Julii f. A. er Charles Daly Bladwell forundt Bevilling at være Procurator ved alle Over- og Underretter paa de vestindiske Øer. Den 15de Januarii d. A. er Missionær Hr. Friderich Christian From confirmeret som Sognepræst for Lillehedinge og Haunløv Meenigheder i Sielland. Den 19de Februarii er residerende Capellan Hr. Daniel Grønbech beskikket til Sognepræst for Wium og Liusgaard Meenigheder i Aarhuus Stift. Jnformator ved Opfostringshuset i Kiøbenhavn Edvard Røring ligesaa til residerende Capellan i Mariager og til Hem og Sem Sogne i Aarhuus Stift. Den 26de er Student Frederich Bagger Zeuthen confirmeret som Sognepræst for Kullerup og Refsvindinge Meenigheder i Fyen. Den 4de Martii er Student Wincentz Stoltenberg beskikket til residerende Capellan for Westbye Præstegield i Aggershuus Stift. Den 11te er Student, Andreas Rosenvold beskikket til Missionarius Ordinatus i Grønland. Residerende Capellan Hr. Stevelin Urdahl ligesaa til Sognepræst for Thunøe Præstegield i Aggershuus Stift. Jørgen Tranberg ligeledes til Byefoged i Holstebroe, samt Herredsfoged i Hierm og Ginding Herreder. Den 18de er Høreren ved Wiborg latinske Skole, Jacob Tetens, forundt Prædikat af Subrektor ved bemeldte Skole. Student Terkel Terkelsen confirmeret som Chordegn og Klokker i Ringkiøbing. Den 23de Martii er Procurator Christian Marcus Christopher Gerhard, Holst beskikket til Herredsfoged og Herredsskriver i Tørsting Wrads Herreder i Aarhuus Stift. Den 1ste April er residerende Capellan Hr. Ludvig Carl Nielsen beskikket til Sognepræst for Rødenes Præstegield i Aggershuus Stift. Student Niels Christian Blichert confirmeret som Capellan pro Persona for Hammelev og Enslev Meenigheder i Aarhuus Stift. Stadsmægler Andreas Lie i Christiania ligesaa at være tillige Havnefoged i bemeldte Christiania og sammes Tolddistrict.
Kiøbenhavns Postrytter, 1796-04-08
J Tallotteriets 603 Trækning i Altona, den 5te April, udkom følgende Nummere: Nyelig har forladt Pressen Valg af bibelske Fortællinger for den første Ungdom, ved H. P. C. Hencke, oversat af Tydsk efter det 3die forbedrede Oplag, 7 Ark stor, med en Kobber Vignette. Prisen er paa Trykpapiir 16 Sk., indbunden 24 Sk.; hvo som tager 10 Exemplarer, erholder det 11te frit. Det udmærkede bifald, som det fandt i den berømte Forfatters Fædreneland, lader os haabe, at Oversættelsen deraf ogsaa hos os vil være velkommen. Proft og Storch. paa Børsen Nr. 11. 12. 13.
Kiøbenhavns Postrytter, 1796-04-08
Den Kongelige Hof= og Stats-Calender for Aaret 1796 kan nu tilkiøbs bekommes i det Kongelige Bogtrykkerie, uindbunden for 4 Mk. 4 Sk., og hæftet 4 Mk. 8 Sk.
Kiøbenhavns Postrytter, 1796-04-08
Biskop Balles foreløbende korte Svar paa Spørgsmaalene til ham i den nys udkomne Opfordring; halvtredie Ark stort, bekommes hos Directeur Schultz i Skindergaden No. 36 for 8 Sk. uindbunden, og heftet 10 Sk.
Kiøbenhavns Postrytter, 1796-04-11
Kiøbenhavns No. Aar. unus, nu sal. Post-Tidender. Monant. Mandagen, den 11 April. Heraf udgives ugentlig 2de Stykker, ved I. F. Schulz.
Kiøbenhavns Postrytter, 1796-04-11
Stokholm, den 25de Martii. J Kobberaruben i Falun er, uden at man veed hvorved, opkommen en Jld, som man hidtil endnu ikke har kunnet faae slukket. En saadan Jldsvaade har i dette Aarhundrede engang varet 7 Aar. Ogsaa ere de store Jerngruber ved Dannemore under Vand, da den er stødt paa Kilderne af en Søe; midlertid er dog Hullet, skiøndt med en Tønde Gulds Bekostning stoppet.
Kiøbenhavns Postrytter, 1796-04-11
Wien, den 26de Martii. Man slutter for nærværende Tid af mange Begivenheder, at Underhandlingerne med Frankerig, for at udvirke en anstændig Fred, fortsættes ikke uden Held. Deels komme hyppige Courerer fra en vis Gesandt Degelmann i Basel, deels lader det til, at Vaabenstilstanden end længere vil vedligeholde. Man veed overalt endnu ikke, naar Erkehertug Carl vil gaae til Armeen.
Kiøbenhavns Postrytter, 1796-04-11
Regensborg, den 27de Martii. Oberndorf, den pfalziske Minister, og tilligemed ham Amar og Schmidt, ere igien satte paa frie Fod i Mannheim; derimod er intet talt om den zweybrückske Minister Salabert, som bliver i sin Hæftelse Midlertid driver den hertugelig zweybrückske Comitial-Gesandt her meget stærkt paa hans Frie givelse.
Kiøbenhavns Postrytter, 1796-04-11
Brüssel, den 26de Martii. Paa nogle Dage er her atter udkommet et Manifest fra Carl Lapoigne, saa kaldet Commandeur en Chef for den belgiske Armee. J dette Oprørskrift formanes Belgierne paa ny at holde sig færdige, naar de østerrigske Hære nærme sig (hvilket de ikke synes at ville, da det jo hedder, de ville erobre Belgien i Elsas og Lothringen) at gribe til Vaaben, og tage Hævn over den nærværende Regierings fornemste Hoveder. Carl Lapoigne forsikkrer ved Slutningen af sit Manifest: han er fuld af Mod, og skal snart fremstaae med en frygtelig Magt, for at befrie sit Fædreland fra dets nærværende Aag. Saa ubetydende dette Manifest end synes, holder man det dog for nødvendigt, strængelig at efterspeide dets Udbredere.
Kiøbenhavns Postrytter, 1796-04-11
Ved Luxembourg kommer til at staae en fransk Leyr paa 20000 Mand, deels som Reserve for den Armee, der skal agere paa Hundsrück, deels som Kriigskole for de unge Mennesker af første Reqvisition.
Kiøbenhavns Postrytter, 1796-04-11
Det franske Directorium har omsider angaaende den længe proclamerte, men endnu bestandig udeblevne, frie Scheldefart taget en fast Beslutning, og bekiendtgjort denne for den bataviske Regiering.
Kiøbenhavns Postrytter, 1796-04-11
Haag, den 29de Martii. Den nu i Stand bragte Commission for de udenlandske Anliggender bestaaer af Borgerne Lestevenon, Hahn, Bikker, van Sitter, van Kempenaar, og van Leeuw. J Dag vælges og deres Secretair, der forretter Ministeriatet for de udenlandske Sager. J Dag vælger og Conventet sine Secretairer, hvis Jnstruction alt i 18 Puncter er bekiendtgjort, efter hvilke de ikke uden Præsidentens skriftlige Tilladelse maae forlade Haag, intet foreslaae, ingen Correspondents føre med Ministrene, og ikke arbeide i nogen Journal. Herfor nyde de hver 6000 Gylden aarlig.
Kiøbenhavns Postrytter, 1796-04-11
Conventen har den officielle Efterretning, at von Braaks fra Texel udløbne Eskadre er indløbet i Bergen.
Kiøbenhavns Postrytter, 1796-04-11
Amsterdam, den 29de Martii. Vor Magistrat, eller som den nu kalder sig, Almeenraadet i Amsterdam har fastsat den 31te til at aflægge Borgerskabet offentligt Regnskab for alle siden Revolutionen havte Stadsindtægter og Udgifter, og vil ikke lade noget Skin af Mistroe blive tilbage over Stadsfinantsernes Forvaltning. Dette Regnskabs Aflæggelse skal skee i Justitskammeret for aabne Døtre, ikke være nogen blot Formalitet, men en offentlig Hylding til Folkets Souverainetet; og de tilstædeværende Borgere skulle derved afholde sig fra alle lydelige bifalds= eller Daddels-Yttringer. Troe de, efter Borgerpligt, at have Anmærkninger at giøre over dette Regnskabs Aflæggelse, vil der blive skaffet dem Midler til at giøre disse paa en lovformelig Maade.
Kiøbenhavns Postrytter, 1796-04-11
Florenz, den 20de Martii. J en af Jøderne her nyeligen holdet General-Synde, hvori Rabbinerne fra Rom, Mantua, Moden, og flere Stæder, vare nærværende, blev efter 10 Dages Raadslagning besluttet: at henlægge den jødiske Sabbath fra Løverdagen til Søndagen, for desmere derved at befordre Handelsforretningernes Gang; at afskaffe den hidtil paalagte Tvang og Afholdenhed fra visse Slags Arbeyder paa de jødiske Festdage; at tillade Jøderne at bruge Ragekniven til Skiægets Aftagelse; at frietage de jødiske Qvindfolk fra den Tvang, at afskiære Haaret; og endelig at tillade Jøderne at spise Svinekiød. Alle disse Reformer, hvilke saavel Konerne som de yngre Jøder længe have ønsket, ere nu indleverte til Regjeringens Approbation.
Kiøbenhavns Postrytter, 1796-04-11
Genua, den 20de Martii. Det er gandske vist, at de coaliserte Magters Gesandte have tilstillet vort Senat en alvorlig Note, hvori de, under Trusel af en nye engelsk Blokade, fordre, at vor Regiering ey maa tilstaae Franskmændene noget, som strider imod Neutraliteten. Dette anseer man for Aarsagen, hvorfor det af den franske Regiering søgte Pengelaan er i den sidste Raadsforsamling afslaaet med 129 Stemmer imod 43.
Kiøbenhavns Postrytter, 1796-04-11
Constantinopel, den 29de Februarii. Kriigsanstalterne have pludseligen her taget en bestemt Vending.
Kiøbenhavns Postrytter, 1796-04-11
Under otte Pachaers Commando er der allerede 40000 Mand, hvoriblant 20000 Arnauter, paa Marchen til Adrianopel. Den nye Beglerbeg fra Rumelien, Mahmud Akir Pacha, er ligeledes i disse Dage marcheret derhen med 3000 Mand, og tager sit Hovedqvarteer i Storherrens Slot sammesteds, indtil Storviziren eller maaskee Storherren selv kommer. Desuden er der et betydeligt Spahi=Corps fra Asien og 4 Artilleriecompagner med 30 Kanoner underveys til Adrianopel, som Hovedsamlingspladsen, hvor der er fuldstændigt Forraad af Munition og Provision. Vel lader Porten udsprede, at hele Expeditionen foretages imod Oprørerne i Bulgarien; men man troer her almindeligen, at den har en udenlandsk Kriig til Øyemeed; i hvilken Troe man da ogsaa bestyrkes derved: at Russerne trække sig stærkt sammen ved Dniesteren; at begge Admiralerne Mordinos og Ribas ere fra den russiske Flaade i det sorte Hav reyste til Petersborg, for at afhente deres Forholdsordres; at der saavel i alle russiske som tyrkiske Havne ved det sorte Hav, fornemmeligen i Sinope, Trebisonde, og Warna, giøres betydelige Udrustninger; og at de tyrkiske Fæstninger Brailow, Jsmailow, Choczym &c. blive forstærkede. Ligesom Porten ogsaa skal giøre sig Regning paa Persernes Hielp.
Kiøbenhavns Postrytter, 1796-04-11
- Alle fremmede Gesandte, især fra de coaliserte Hoffer, ere meget uroelige over disse Bevægelser, hvilke, som man troer, giøres efter Aftale med Frankerige.
Kiøbenhavns Postrytter, 1796-04-11
Paris, den 27de Martii. Efter en fra General Hedonville til Krigsministeren indløbne Officialdepeche, dateret Hovedqvarteret Angers den 4de Germinal, er Chouans-Generalen Charette giort til Fange. Man vil her vel vide, at han allerede er arquebuseret; men da Charette ey endnu var indbragt til Angers, dengang Coureren gik derfra, saa kan derom ey haves nogen Vished. Fornævnte Depeche lyder saaledes: "Borgerminister, Republiken leve, Charette er fangen, og man bringer ham hid. Han kan sikkert ventes her i Aften, eller i Morgen. Man vil, i Følge Lovene, strax formere ham hans Proces. General Hoche har med en ubeskrivelig Jver ladet ham eftersætte, og kunde med Rette sige os forud, at det ey vilde vaere længe, førend han maatte være i vor Magt. Directoriet kunde ikke valgt nogen beleiligere Tid til at avancere Generaladjutant Troupot, til Brigadegeneral, og jeg skal levere ham sit Patent, naar han leverer mig Charette.
Kiøbenhavns Postrytter, 1796-04-11
J Rouen har man arresteret to Reysende, der kalde sig Maury og Gerard, som man anseer for udenlandske Spioner, siden man hos dem har fundet endeel Papirer om Forfatningen ved Armeerne og her i Paris. J eet af disse Papirer skal der ogsaa tales om 8000 Personer, som her skulde være færdige til, paa første Vink at begynde en Revolution. Overhovedet udspredes her mangehaande ængstende Rygter om forestaaende oprørske Bevægelser og hemmelige Forberedelser til det chouanske Mordsystem. den 11 April.
Kiøbenhavns Postrytter, 1796-04-11
Kiøbenhavn,
Kiøbenhavns Postrytter, 1796-04-11
Meteorologiske Observationer. Therm. Vinden. Barom. Varme. S. S. O. April. Uvis. N. N. V. N. V. Nyelig har forladt Pressen, Valg af bibelske Fortællinger for den første Ungdom, ved H. P. C. Hencke, oversat af Tydsk efter det 3die forbedrede Oplag, 7 Ark stor, med en Kobber-Vignette. Prisen er paa Trykpapiir 16 Sk., indbunden 24 Sk., hvo som tager 10 Exemplarer, erholder det 11te frit. Det udmærkede bifald, som det fandt i den berømte Forfatters Fædreneland, lader os haabe, at Oversættelsen deraf ogsaa hos os vil være velkommen.
Kiøbenhavns Postrytter, 1796-04-11
Praft og Storch paa Børsen Nr. 11. 12. 13.
Kiøbenhavns Postrytter, 1796-04-11
Hos Hof-Bogtrykker Schulz i Skindergaden No. 36 faaes følgende Bøger, Revolutions=Almanak for 1796, 1 Rdlr. 4 Mk. Gottinger franske og tydske Futteral Calendere, 4 Mk. 4 Sk., saa og smaae Altonaiske Calender med illuminerte, røde, blaae, og sorte Kobbere.
Kiøbenhavns Postrytter, 1796-04-11
Sammesteds faaes: Schleswig Holsteinischer Schreib-Calender auf das Jahr 1796 med Kobbere, røde, blaae og sorte, a 24 Sk., og med illuminerte, 2 Mk.
Kiøbenhavns Postrytter, 1796-04-11
Et Ord i Tide til christelige Medlærere, talet ved 4 Præste Vielser i Frue Kirke i Aaret 1795, af Dr. Nicolai Edinger Balle, faaes hos Hofbogtrykker, Schulz hæftet for 24 Sk.
Kiøbenhavns Postrytter, 1796-04-11
Den Kongelige Hof= og Stats-Calender for Aaret 1796 kan nu tilkiøbs bekommes i det Kongelige Bogtrykkerie, uindbunden for 4 Mk. 4 Sk., og hæftet 4 Mk. 8 Sk.
Kiøbenhavns Postrytter, 1796-04-11
Biskop Balles foreløbende korte Svar paa Spørgsmaalene til ham i den nys udkomne Opfordring; halvtredie Ark stort, bekommes hos Directeur Schultz i Skindergaden Nr. 36 for 8 Sk. uindbunden, og heftet 10. Sk.
Kiøbenhavns Postrytter, 1796-04-11
Rahbeks Prosaiske Forsøg, 4de Samling, er tilkiøbs hos Hof=Bogtrykker Schultz i Skindergaden No. 36 for 3 Mk. Sammesteds faaes Landsbyen Agnielas af J. B. Pollin, oversat af det Franske af Høst, for 1 Mk.
Kiøbenhavns Postrytter, 1796-04-11
Hos Hofbogtrykker Schulz i Skindergaden Nr. 36 faaes den aarlige Samling af de i Aaret 1795 udkomne Kongelige Forordninger, Placater &c., hvorudi findes saavel de her, som de i Schlesvig=Holsteen trykte, Exemplaret for 5 Mk. 4 Sk. Predigt uber die Frage: Wie dancket euch um Christo, gehalten am zwolften Sonntage nach Trinitatis in der Petri Kirche zu Kopenhagen, von Dr. Nicolai Edinger Balle, Bischof in Seeland, er tilkiøbs at bekomme for 8 Sk. hos Hof= og Universitets=Bogtrykker Schultz i Skindergaden Nr. 36.
Kiøbenhavns Postrytter, 1796-04-15
Kiøbenhavns No. Aar. de Muur. huus Jun Post-Tidender. AlliantninJunii. Fredagen, den 15 April. Heraf udgives ugentlig 2de Stykker, ved J. F. Schulz.
Kiøbenhavns Postrytter, 1796-04-15
Jtalien, den 20de Martii. De i det marokkanske efter Keiser Mulley Elimzids Død herskende Uroeligheder vedvare endnu bestandig. Neppe synes den lovlige Thronfølger Mulley Soliman at have virkelig befæstet sig i Regieringen, før ved Abderamen Ben Assars, Stadtholderens i Provindsen Abda, og Staden Saffyhans Affald Staden Magazan i den anden Prindses Mulley Jschems Navn er erobret med List, denne Prinds i Staden Marokke udraabt til Keiser, Beleiringen af Staden Magodor, der alt lider Mangel paa Vand, begyndt, og Salee selv kommet i Fare. Rigets nordlige og sydlige Deel er altsaa deelt mellem Brødrenes Herskab, og de europæiske Nationer ere følgelig i største Uvished, med hvilken af begge Parter, de skulle underhandle, da de maae befrygte Søerøverier af begge. J Følge Efterretninger fra Palæstina udøver en vis Genar, en af Storherren afsat Pacha, der det rædsomste Despotie. Han har alt inddrevet nogle Millioner Piaster Contributioner, under Trudsel, at ødelægge de hellige Stæder, og andre Pladser. En af disse Trudsler har han og strax opfyldt, og istedet for en Kirke, bygget et Fort.
Kiøbenhavns Postrytter, 1796-04-15
Wien, den 30te Martii. Endskiøndt Fredsrygterne endnu bestandig vedvare, og formedelst adskillige fra Kiøbenhavn hidkomne Courerer have faaet nyt Liv, drives dog Anstalterne til Krigens Fortsattelse med yderste Liv. J forrige Uge ere 500 Mand af Regimentet Preis gaaet herfra til Rhinen, og i Dag atter 800 med adskillige Feldtstykker marcherede derhen. Overalt forstærkes Rhinarmeen paa alle muelige Maader, og forsynes saa godt mueligt med alle Fornødenheder. Fra Turin ere og paa nogen Tid adskillige Courerer ankomne, som man alle har antaget at bebude Fred, skiøndt det er rimeligere, at adskillige af dem vare i Anledning af Operationsplanen.
Kiøbenhavns Postrytter, 1796-04-15
En Hovedvanskelighed ved Krigens Fortsættelse er paa begge Sider Mangel af Fourage. Vi have vel et sandt Skatkammer i Ungern; men at faae det der, og især derfra, tager saa megen Tid. Vort Hof skal være meget tilbøyeligt til Fred, men Engelland lidet derfor. Vort Hof ønsker Freden desmere, da, efter Breve fra Constantinopel, Porten kun lidet skal være at troe.
Kiøbenhavns Postrytter, 1796-04-15
Følge Efterretninger fra Bukowina, giøre Russerne store Bevægelser i Ukraine. J Moldau og Wallachiet ere adskillige tyrkiske Tropper indrykkede.
Kiøbenhavns Postrytter, 1796-04-15
Jtalien den 24de Martii. Det hedder, at Storhertugen af Toscana har forbudet de neapolitanske til Toscana bestemte Tropper Giennemmarchen giennem sit Land.
Kiøbenhavns Postrytter, 1796-04-15
Fra Basel mældes, Frankfurt, den 2den April. at det franske Directorium har gjort det østerrigske Hof Forslag til at aabne en Kongres. Directoriet ønsker Fred, fordi det er bange, at Jacobinerne, der med ubøyelig Anspænding og Haardnakkenhed atter søge at vinde Overhaand, skulde nytte det ny Feldttogs Aabning for fra deres Side at sætte nye Machinationer mod Regieringen i Drift. Regieringen er underrettet om denne deres Hensigt, kiender alt de anlagte Miner, og vil, og kan, naar den bliver ved at have Hænderne fulde med udenlandsk Kriig, ikke vælge noksom kraftige Midler til at afvende Uveiret. J Basel smigrer man sig, at de franske Fredsvilkaar ikke ville være saa høyt spændte, som man hidtil har angivet dem.
Kiøbenhavns Postrytter, 1796-04-15
Paris, den 27de Martii. Underhandlingerne med Sardinien skulle alt have været vidt, men bleve pludselig afbrudte, da Sardinien ikke bestemt, men blot stiltiende vilde aftræde til Frankerig Savoyen og Nizza.
Kiøbenhavns Postrytter, 1796-04-15
J sin Journal siger Mercier: Efter at Directoriet har udtømmet alle Midler, for igien at reise Crediten i Frankerig, da det lader sælge Nationalgodser, for at formindske Assignatmassen, har ladet Assignatpladen slaae i Stykker, skabt en National-Bank, Rescriptioner og Mandater, og forlangt en tvungen Cours for disse Papiirpenge, og det endelig indseer, at Crediten desuagtet synker mere og mere, og at det er umueligt at tilveye bringe 1800 Millioner rede Penge, hvilke man i dette Aar til de sædvanlige Udgifters Bestridelse har nødig, har det nu besluttet at bruge det sidste, og tilforladelig det bedste Hielpemiddel, Freden. Det er gandske tilforladeligt, at det sysselsætter sig med Fredsunderhandlinger, og at det er sindet, at giøre Offere, for at erholde Fred.